Kui tihti tuleb elus ette sellist olukorda, kus keegi küsib  sinult: "Kas sa tead Tallinnas selle nimega (nimi salastatud - toim.) maja?" (ja veel sellise tooni-pilguga, et oeh-jälle-tuleb-suure-kaarega-seletama-hakata). Aga veidi enne seda saad sina vastata: "Tean küll, ma elan seal!" Sellise lühidialoogiga tõdesime paar nädalat tagasi, et Ragne ja minu Tallinna pesapaik asuvad ühes ja samas majas. Eesti on küll väike, aga kes oleks oodanud, et nii väike?